Συνέλευση Ίσης Εκπροσώπησης της Σύμβασης που συνάφθηκε μεταξύ των κρατών της Αφρικής, της Καραϊβικής και του Ειρηνικού και της Ευρωπαϊκής Ένωσης (ΑΚΕ-ΕΕ) - Εγκριθέντα ψηφίσματα για την κατάσταση στην Αγκόλα (ΑΚΕ- ΕΕ 2142/97/τελ.)

Η Συνέλευση Ίσης Εκπροσώπησης ΑΚΕ-ΕΕ,

- συνελθούσα στις Βρυξέλλες από τις 17 έως τις 20 Μαρτίου 1997,

- έχοντας υπόψη τα προηγούμενα ψηφίσματά της για την κατάσταση στην Αγκόλα,

- έχοντας υπόψη τη δήλωση της Προεδρίας εξ ονόματος της ΕΕ στις 3 Φεβρουαρίου 1997,

- έχοντας υπόψη τα ψηφίσματα που ενέκρινε το Συμβούλιο Ασφάλειας του ΟΗΕ για την κατάσταση στην Αγκόλα, και ιδίως τα ψηφίσματα 1093 της 27ης Φεβρουαρίου 1997, 1087 της 11ης Δεκεμβρίου 1996 και 1098 της 27ης Φεβρουαρίου 1997,

Α. δεχόμενη με ικανοποίηση την πρόσφατη πρόοδο που επιτεύχθηκε όσον αφορά στην υλοποίηση του Πρωτοκόλλου της Λουσάκα, ιδίως την ενσωμάτωση αξιωματικών και στρατιωτών της Unita (Εθνικής Ένωσης για την Πλήρη Ανεξαρτησία της Αγκόλας) στις ένοπλες δυνάμεις της Αγκόλας και την απόφαση της Unita να συμμετάσχει στο Εθνικό Κοινοβούλιο της Αγκόλας,

Β. παρατηρώντας όμως με ανησυχία ορισμένες παρατυπίες και καθυστερήσεις, που οφείλονται εν μέρει στη Unita, κατά την υλοποίηση της ειρηνευτικής διαδικασίας,

Γ. παρατηρώντας όμως με ικανοποίηση ότι επιτεύχθηκε συμφωνία στις 19 Φεβρουαρίου 1997 μεταξύ της Unita και της Κυβέρνησης της Αγκόλας, που θα επιτρέψει την κυβερνητική διακυβέρνηση περιοχών που βρισκόντουσαν υπό τον έλεγχο της Unita με αποτέλεσμα να αποκατασταθεί η κρατική εξουσία σε ολόκληρη την επικράτεια της Αγκόλας από το Μάρτιο 1997,

Δ. αναγνωρίζοντας τις επίπονες προσπάθειες του Ειδικού Απεσταλμένου του Γενικού Γραμματέα του ΟΗΕ στην Αγκόλα, κ. Alioune Blondin Beye, και της Τρόικας προκειμένου να κρατηθούν η Unita και η Κυβέρνηση σε πνεύμα διαβουλεύσεων επί της ειρηνευτικής διαδικασίας με στόχο την κυβέρνηση εθνικής ενότητας και συμφιλίωσης,

Ε. δεδομένου ότι προοδεύει ικανοποιητικά η διαδικασία στρατωνισμού, με 70 000 στρατιώτες της Unita να έχουν τοποθετηθεί σε δεκαπέντε περίπου τοποθεσίες, παρά τις αναφορές για 25 000 λιποταξίες και απουσίες,

ΣΤ. λυπούμενη ιδίως για το γεγονός ότι δε σχηματίστηκε την προβλεφθείσα ημερομηνία η κυβέρνηση εθνικής ενότητας και συμφιλίωσης,

Ζ. έχοντας υπόψη ότι ορίστηκε νέο χρονοδιάγραμμα από τη Μικτή Επιτροπή, το οποίο προβλέπει ότι οι βουλευτές της Unita θα ορκιστούν στις 18 Μαρτίου 1997 και η κυβέρνηση εθνικής ενότητας θα σχηματιστεί στις 20 Μαρτίου,

Η. αποδοκιμάζοντας την εξαιρετικά σοβαρή κοινωνική κατάσταση του λαού της Αγκόλας που κληροδότησε ο εμφύλιος πόλεμος και την απειλή που συνιστά ο τεράστιος αριθμός ναρκών κατά προσώπων που υπάρχει σε όλη τη χώρα,

Θ. επιδοκιμάζοντας το ψήφισμα της 27ης Φεβρουαρίου του Συμβουλίου Ασφαλείας του ΟΗΕ, το οποίο παρατείνει την εντολή της Unavem III (Ηνωμένα Έθνη για την Αγκόλα) έως την 31η Μαρτίου και καλεί όλα τα μέρη, και ιδίως τη Unita, να πάρουν κατεπειγόντως και με απειλή κυρώσεων αποφασιστικά μέτρα για την υλοποίηση των δεσμεύσεων που αναλήφθηκαν στη Λουσάκα το 1994 και για να συσταθεί, το συντομότερο δυνατό, κυβέρνηση εθνικής ενότητας και συμφιλίωσης, όπως ορίζουν αυτές οι συμφωνίες,

1. επιβεβαιώνει την εκ μέρους της υποστήριξη της ολοκληρωτικής εφαρμογής των ειρηνευτικών συμφωνιών και του Πρωτοκόλλου της Λουσάκα, σε πνεύμα συμφιλίωσης, και καλεί όλα τα μέρη να σεβαστούν τις δεσμεύσεις που αναλήφθηκαν με τις συμφωνίες αυτές, με την απαραίτητη αποφασιστικότητα και καλή πίστη 7

2. λαμβάνει υπόψη το νέο χρονοδιάγραμμα της Μικτής Επιτροπής για το σχηματισμό κυβέρνησης εθνικής ενότητας και την ενσωμάτωση των βουλευτών της Unita στη νέα Εθνοσυνέλευση, και παροτρύνει τα κόμματα, και ιδιαίτερα τους ηγέτες της Unita, να το τηρήσουν ευλαβικά 7

3. αποτίει φόρο τιμής στην επιτόπια μεσολαβητική προσπάθεια του ειδικού απεσταλμένου του Γενικού Γραμματέα του ΟΗΕ, κ. Blondin Beye, και των χωρών που ενεργούν ως παρατηρητές της ειρηνευτικής διαδικασίας 7

4. καλεί τη διεθνή κοινότητα και ιδίως το Συμβούλιο Ασφάλειας του ΟΗΕ να συνεχίσουν την υποστήριξη της Unavem μέχρις ότου διευθετηθεί οριστικά η διένεξη της Αγκόλας 7

5. καλεί τη διεθνή κοινότητα, και ιδίως την ΕΕ, να συνεχίσουν να συμβάλλουν στην ειρηνευτική διαδικασία στην Αγκόλα και στη δημιουργία καλύτερων συνθηκών για την αποκατάσταση και ενσωμάτωση των πρώην στρατιωτών στην πολιτική ζωή 7

6. καλεί, συνεπώς, το σύνολο της διεθνούς κοινότητας να παράσχει την οικονομική και τεχνική βοήθεια που απαιτείται για την αποκατάσταση των υποδομών, τις εκστρατείες περισυλλογής ναρκών και, γενικότερα, την οικονομική ανάκαμψη 7 υπενθυμίζει σχετικά τις τεράστιες και πιεστικές ανάγκες της Αγκόλας σε σχολεία, νοσοκομεία, οδικές υποδομές και βασικά αγαθά 7

7. καλεί την Επιτροπή και τον ΟΗΕ να υποστηρίξουν οικονομικά την εργασία των ΜΚΟ που ασχολούνται με την περισυλλογή ναρκών στη Αγκόλα και προτείνει τη θέσπιση προγραμμάτων ενημέρωσης των πολιτών και εκπαίδευσης εθνικών ειδικών 7

8. καλεί την Επιτροπή να συνεχίσει τις προσπάθειές της για την εφαρμογή του Προγράμματος Αποκατάστασης Κοινοτήτων που συζητήθηκε στις Βρυξέλλες το Σεπτέμβριο 1995 και να χορηγήσει στην αντιπροσωπεία της ΕΕ στη Λουάντα το απαραίτητο πρόσθετο προσωπικό 7

9. αναθέτει στους Συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ, στην Επιτροπή, στην Κυβέρνηση της Αγκόλας, στους ηγέτες της Unita, στο Γενικό Γραμματέα του ΟΗΕ, στον ΟΑΕ και στις χώρες της Τρόικας - ΗΠΑ, Ρωσία και Πορτογαλία.